“Thailand Blues” ของ“Jus’ Cynthia” นักร้อง-นักเขียนชาวอเมริกันที่แต่งเพลงและเขียนหนังสือเล่าความประทับใจและความรักเมืองไทย
Jus’ Cynthiaนักร้องชาวอเมริกันที่รักเมืองไทยแต่งเพลงและเขียนหนังสือ “Thailand Blues”เผยแพร่ประสบการณ์ดีๆเชิญชวนเที่ยวฝรั่งไปเมืองไทย
รู้จัก Cynthia Strachan หรือ Jus’ Cynthia นักร้อง นักแต่งเพลง นักเขียน ชาวอเมริกันเชื้อสายแอฟริกัน ในนครไมอามี รัฐฟลอริด้า ที่เคยเดินทางมาเมืองไทยและมีความประทับใจจนรู้สึกรักเมืองไทยอย่างมาก แต่งเพลงและเขียนหนังสือชื่อ “Thailand Blues” ถ่ายทอดความทรงจำดีๆและเรื่องราวน่าสนใจเกี่ยวกับเมืองไทยผ่านประสบการณ์ของเธอเพื่อเชิญชวนให้ชาวอเมริกันได้ไปท่องเที่ยวเมืองไทยสักครั้งในชีวิต Cynthia ชาวอเมริกันเชื้อสายแอฟริกัน หลงรักเมืองไทยอย่างมากหลังจากที่เคยเดินทางไปใช้ชีวิตในเมืองไทยในฐานะนักร้องแนวดนตรีแจ๊สและบูลส์ กับวงแบมบูบาร์ ที่โรงแรมแมนดาริน ออเรียนทอล ในกรุงเทพมาหลายครั้งๆละหลายเดือนติดต่อกันมากว่า 3 ปี และทำให้เธอมีแรงบันดาลใจที่จะถ่ายทอดความประทับใจเกี่ยวกับเมืองไทยผ่านอัลบั้มเพลงและหนังสือชื่อ “Thailand Blues” ที่เธอเขียนและแต่งขึ้นจากประสบการณ์ของเธอ ในความรู้สึกของ ซินเธียร์ ไม่ว่าจะมองมุมไหนเมืองไทย คือประเทศที่น่าอยู่ที่สุดในโลกเพราะมีทุกอย่างที่ต้องการไม่ว่าจะเป็นความร่ำรวยทางวัฒนธรรม ผู้คนที่เป็นมิตร ในฐานะสยามเมืองยิ้ม นวดแผนโบราณ และแหล่งช้อปปิ้งที่เธอประทับใจ Cynthia บอกด้วยว่า เพื่อนๆและครอบครัวของเธอที่ฟลอริด้า รวมทั้งชาวอเมริกันจำนวนมากอาจจะไม่มีโอกาสได้ไปเมืองไทย จึงอยากจะเขียนประสบการณ์ แบ่งปันและแนะนำสิ่งดีๆในเมืองไทย บอกถึงคนที่อาจจะยังไม่เคยไปให้หาโอกาสไปเยือน หรือถ้าหากว่าบางคนเคยไปมาแล้วต้องจะต้องติดใจอยากจะกลับเมืองไทยอีกครั้งเหมือนเธอ เช่นเดียวกับหนึ่งในสุดยอดความประทับใจในฐานะนักร้อง คือความชื่นชอบเพลงพระราชนิพนธิ์และพระปรีชาสามารถทางดนตรีของพระบาทสมเด็จพระเจ้าอยู่หัว โดยเฉพาะเพลงพระราชนิพนธ์ Blue Day หรือ อาทิตย์อับแสง ที่เธอประทับใจและความสุขทุกครั้งเมื่อได้ถ่ายทอดเพลงของพระองค์ Cynthia Strachan หรือ Jus’ Cynthia เป็นนักร้อง นักแต่งเพลง และนักเขียน จากไมอามี รัฐฟลอริด้า เธอมีประสบการณ์การเดินทางและร้องเพลงในหลายประเทศทั่วโลก เช่นเดียวกับงานเพลงและงานเขียนที่บันทึกเป็นซีดี และหนังสือ บอกเล่าความทรงจำความประทับใจจากประสบการณ์ชีวิตและการเดินทางจากมุมมองของเธออีกหลายชุด ปัจจุบันเธอใช้ชีวิต ร้องเพลง แต่งเพลง เขียนหนังสือที่เมืองไมอามี่ และกำลังรอที่จะเดินทางกลับไปเมืองไทยอีกครั้งทันทีที่มีโอกาส ติดตามผลงานของเธอได้ทาง  cและ